wickkiey/tamil-wikipedia-markdown huggingface dataset:
# கார்டியன்சு ஆப் தி கேலக்ஸி 3



**கார்டியன்சு ஆப் தி கேலக்ஸி 3** என்பது திரைக்கு வர இருக்கும் அமெரிக்க நாட்டு மீநாயகன் திரைப்படம் ஆகும். இது கார்டியன்சு ஒப் த கலக்சி என்ற மார்வெல் வரைகதை குழுவை மையமாக வைத்து மார்வெல் இசுடுடியோசு என்ற நிறுவனம் தயாரிக்க வால்ட் டிஸ்னி ஸ்டுடியோஸ் மோஷன் பிக்சர்ஸ் என்ற நிறுவனம் விநியோகம் செய்கிறது. இது 2017 ஆம் ஆண்டு வெளியான கார்டியன்ஸ் ஆப் தி கேலக்ஸி 2 என்ற திரைப்படத்தின் தொடர்ச்சியாகவும் மார்வல் திரைப் பிரபஞ்சத்தின் முப்பத்திரண்டாவது திரைப்படமும் ஆகும்.  

இந்த திரைப்படத்தை ஜேம்ஸ் கன் என்பவர் இயக்க, கிறிஸ் பிராட், ஜோ சல்டனா, டேவ் பாடிஸ்டா, வின் டீசல், பிராட்லி கூப்பர், கரேன் கில்லன், போம் கிளெமென்டிப், சீன் கன், சில்வெஸ்டர் ஸ்டாலோன் மற்றும் வில் போல்டர் ஆகியோர் நடித்துள்ளனர்.  

ஜேம்ஸ் கன் நவம்பர் 2014 இல் இந்தத் திரைப்படத் தொடரின் மூன்றாவது படத்திற்கான ஆரம்ப யோசனைகள் இருப்பதாகக் கூறினார், மேலும் ஏப்ரல் 2017 இல் இந்த படத்தில் எழுத்தாளராகவும் மற்றும் இயக்குனராகவும் பணியாற்ற உள்ளதாக டுவிட்டரில் பதிவு செய்தார். இவரின் இந்த சர்ச்சைக்குரிய பதிவுகளை தொடர்ந்து ஜூலை 2018 இல் டிஸ்னி இவரை இந்த திரைப்படத்திலிருந்து நீக்கியது. ஆனால் மார்வெல் இசுடுடியோசு அக்டோபரில் டிஸ்னி போக்கை மாற்றி ஜேம்ஸ் கன் என்பவரை மீண்டும் இயக்குநராக நியமிக்கப்பட்டார். கன் தனது திரைப்படமான தி சூசைட் ஸ்க்வாட் (2021) மற்றும் பீஸ்மேக்கர் (2022) ஆகியவற்றின் பணிகளை முடித்த பிறகு, நவம்பர் 2021 இல் ஜார்ஜியாவின் அட்லான்டாவில் படப்பிடிப்பு தொடங்கியது, மேலும் ஏப்ரல் 2022 வரை நீடிக்கும் என்று எதிர்பார்க்கப்படுகிறது. இதன் படப்பிடிப்பு இங்கிலாந்தில் உள்ள லண்டனிலும் நடைபெற்றது.  

கார்டியன்சு ஆப் தி கேலக்ஸி 3 என்ற படம் 3 ஏப்ரல் 22, 2023 அன்று டிஸ்னிலேண்ட் பாரிஸில் திரையிடப்பட்டது, மேலும் மார்வெல் திரைப் பிரபஞ்சத்தின் ஐந்தாம் கட்டத்தின் ஒரு பகுதியாக மே 5 அன்று அமெரிக்காவில் வெளியிடப்பட்டது. அதன் முன்னோடிகளைப் போலவே, இது விமர்சன ரீதியாகவும் வணிக ரீதியாகவும் வெற்றி பெற்றது. கன்னின் இயக்கம் மற்றும் திரைக்கதை, அதன் காட்சிகள், ஒலிப்பதிவு, நிகழ்ச்சிகள், அதிரடி காட்சிகள், உணர்ச்சிகரமான எடை மற்றும் நகைச்சுவை ஆகியவற்றிற்காக விமர்சகர்கள் படத்தைப் பாராட்டினர்; பலர் திரைப்படத்தை முத்தொகுப்புக்கு திருப்திகரமான முடிவாகக் கருதினர். இது உலகளவில் $845 மில்லியனுக்கும் மேல் வசூல் செய்து, 2023ல் நான்காவது அதிக வசூல் செய்த படமாக அமைந்தது.
# மத்திய புகையிலை ஆராய்ச்சி நிறுவனம்


**மத்திய புகையிலை ஆராய்ச்சி நிறுவனம்** (*Central Tobacco Research Institute*) என்பது 1947ஆம் ஆண்டு இந்திய மத்திய புகையிலை குழுவின் சென்னையினால் நிறுவப்பட்ட ஆராய்ச்சி மையமாகும். இந்திய வேளாண் ஆராய்ச்சிக் குழுமம் 1965ஆம் ஆண்டு இந்த நிறுவனத்தின் செயல்பாட்டினை தனது கட்டுப்பாட்டில் எடுத்துக் கொண்டது. இது இந்தியாவின் ஆந்திரப் பிரதேசத்தில் உள்ள ராஜமகேந்திரவரத்தில் அமைந்துள்ளது.  

## வரலாறு
1945ஆம் ஆண்டில், இந்திய அரசு ஆராய்ச்சி செயல்பாடுகள் உற்பத்தியினை மேம்படுத்த இந்திய மத்திய புகையிலை குழுவினை அமைத்தது. இந்தியாவில் புகையிலை ஆராய்ச்சி நடவடிக்கைகள், தரக் கட்டுப்பாடு மற்றும் புகையிலை உற்பத்தியை மேம்படுத்த இந்நிறுவனம் 1947 இல் நிறுவப்பட்டது. பின்னர் நிறுவனப் பணிகளை இந்திய வேளாண் ஆராய்ச்சி குழுமம் மேற்கொண்டது.  

## பிரிவுகள்
- இந்த நிறுவனம் ஆந்திரப் பிரதேசத்தில் குண்டூர், கண்டுகூர் மற்றும் ஜீலுகுமில்லி, கர்நாடகத்தில் அன்சூர், தமிழ்நாட்டில் வேடசந்தூர், மற்றும் மேற்கு வங்கத்தின் தின்ஹாட்டா என் ஆறு இடங்களில் மண்டல நிலையங்களை அமைத்துள்ளது.
- பர்லி புகையிலை ஆராய்ச்சி மையம் ஆந்திரப்பிரதேசம், கிழக்கு கோதாவரி மாவடம் கலவச்சர்லாவில் அமைந்துள்ளது .
# மருத்துவ மற்றும் நறுமண தாவரங்கள் ஆராய்ச்சி இயக்ககம்


**மருத்துவ மற்றும் நறுமண தாவரங்கள் ஆராய்ச்சி** **இயக்ககம்** (*Directorate of Medicinal and Aromatic Plants Research*) என்பது இந்திய வேளாண் ஆராய்ச்சி குழுமத்தால் நிறுவப்பட்ட 25 திட்ட இயக்குநரகங்களில் ஒன்றாகும். இது மருத்துவ மற்றும் நறுமணத் தாவரங்களின் தரமான உற்பத்தி, புதிய ரகங்களை மேம்படுத்துதல் மற்றும் விவசாய நடைமுறைகளை மேம்படுத்துவதற்காக குசராத்தின் ஆனந்த் மாவட்டத்தில் உள்ள போரியாவியில் 24 நவம்பர் 1992 அன்று தேசிய ஆராய்ச்சி மையமாக நிறுவப்பட்டது. இந்நிறுவனத்தின் முக்கிய ஆய்வுப் பயிர்களாகச் சோற்றுக்கற்றாழை (*ஆலோ பார்பாடென்சிசு*), *அமுக்கிரா* (*வித்தானியா சோம்னிபெரா*), *பிளாண்டாகோ ஓவாட்டா, சைம்போகான் லிளக்சோசு,* தைலப்புல் (*சைம்போகான் மர்தினீ*), *குளோரோபைதம் போர்விலேரம்* மற்றும் நிலாவாரை (*காசியா அன்குசுடிபோலியா*) உள்ளன.  

இந்த நிறுவனம் பயன்பாட்டுத் திட்டங்களைச் செயல்படுத்தி வருகின்றது. பல்வேறு மருத்துவ மற்றும் நறுமணத் தாவரங்களில் ஆய்வு மேற்கொள்ள நாடு முழுவதும் 23 மையங்களின் ஆராய்ச்சிப் பணிகளை ஒருங்கிணைத்துக் கண்காணிக்கிறது. இதன் மூலம் 26 வகையான மருத்துவ தாவரங்களையும், ஏழு வகையான நறுமண தாவரங்களையும் வெளியிட்டுள்ளது. இந்நிறுவன கள மரபணு வங்கியில் 830 மருத்துவ மற்றும் நறுமண தாவரங்களின் மூலவுயிர்முதலுருவினை பராமரித்து வருகிறது.  

இந்நிறுவனத்தில் இந்திய மருத்துவ மற்றும் வாசனை தாவரவியலாளர் சங்கம் அமைந்துள்ளது. மேலும் *மருத்துவ மற்றும் வாசனை தாவரங்கள்* குறித்த திறந்த அணுகல் கொண்ட ஆய்விதழினை வெளியிட்டுவருகின்றது.
# அறுபீனைல்பென்சீன்


1,2,3,4-டெட்ராபீனைல்நாப்தலீன் உடன் இருபீனைல் அசிட்டிலீனைச் சேர்த்து குரோமிய வினையூக்கியின் முன்னிலையில் சில்படிகமாக்கல் நிகழ்ந்து அறுபீனைல்பென்சீன் கிடைக்கிறது.  

## கட்டமைப்பு
[[File:Hexaphenylbenzene xtal perspective.png| பீனைல் வளையங்களின் சுழற்சியைக் காட்டும் அறுபீனைல்பென்சீனின் படிகக் கட்டமைப்பு கண்ணோட்டக் காட்சி. தெளிவுக்காக ஐதரசன் அணுக்கள் தவிர்க்கப்பட்டுள்ளன. வாயு நிலையில் இருக்கும் போது, அவை சில சிறிய அலைவுகளுடன் செங்குத்தாக இருக்கின்றன.
# இராணி இலட்சுமி பாய் மத்திய வேளாண் பல்கலைக்கழகம்


**இராணி இலட்சுமி பாய் மத்திய வேளாண் பல்கலைக்கழகம்** (*Rani Lakshmi Bai Central Agricultural University*) என்பது உத்தரப்பிரதேசத்தின் ஜான்சி மாவட்டத்தில் அமைந்துள்ள மத்திய வேளாண் பல்கலைக்கழகம் ஆகும். இந்தப் பல்கலைக் கழகம் இந்தியப் நாடாளுமன்றம் இயற்றிய, இராணி இலட்சுமி பாய் மத்திய விவசாய பல்கலைக்கழக சட்டம்-2014 மூலம் தோற்றுவிக்கப்பட்டது. இந்தப் பல்கலைக்கழகத்தின் முதல் கல்வி ஆண்டு ஜூலை 2014 முதல் தொடங்கியது. பல்கலைக்கழகம் ஒவ்வொரு ஆண்டும் இரண்டு பருவங்கள் கொண்ட பருவ முறையைப் பின்பற்றுகிறது.  

## வரலாறு
புந்தேல்கண்ட் பகுதி நாடாளுமன்ற உறுப்பினர்கள் மற்றும் சட்டமன்ற உறுப்பினர்கள் இந்தியப் பிரதமரிடம் இப்பகுதியில் விவசாய பல்கலைக்கழகம் அமைக்க ஜூலை 2009 மனுவினை நேரில் வழங்கினர்.  

இதன் தொடர்ச்சியாகப் பல்கலைக்கழகத்தை நிறுவுவதற்கான முதல் சட்டம் 28 டிசம்பர் 2011 அன்று மாநிலங்களவையில் அறிமுகப்படுத்தப்பட்டது. தெளிவுபடுத்தல், மறு அறிமுகம், குழுவின் அறிக்கை மற்றும் வேளாண் ஆராய்ச்சித் துறையின் பதிலுக்குப் பிறகு, "இராணி இலட்சுமி பாய் மத்திய வேளாண் பல்கலைக்கழகச் சட்டம்" இரு அவைகளாலும் நிறைவேற்றப்பட்டு மார்ச் 5, 2014 அன்று வெளியிடப்பட்டது.  

## வளாகம்
ஆரம்பக் காலத்தில் பல்கலைக்கழகம் தற்காலிகமாக ஜான்சியில் உள்ள இந்தியப் புல்வெளி மற்றும் தீவன ஆராய்ச்சி நிறுவனத்தில் செயல்பட்டது.  

## கல்வி
பல்கலைக்கழகம் 2014-2015 கல்வியாண்டிலிருந்து வேளாண்மையில் இளங்கலை அறிவியல் படிப்பினைத் தொடங்கியுள்ளது.  

பல்கலைக்கழகத்தின் தலைமையகம் ஜான்சியில் புந்தேல்கண்ட் பகுதியில் அமைந்துள்ளது. மத்தியப் பிரதேசத்தின் சத்தர்பூர், டாமோ, டாடியா, பன்னா, சாகர் மற்றும் திகம்கர் ஆகிய ஆறு மாவட்டங்கள் மற்றும் உத்தரப்பிரதேசத்தில் பண்டா, சித்ரகூட், ஹமிர்பூர், ஜலான், ஜான்சி, லலித்பூர் மற்றும் மஹோபா உள்ளிட்ட ஏழு மாவட்டகள் இப்பல்கலைக்கழ்க ஆளுமையின் கீழ் வருகின்றன. .  

இப்பல்கலைக்கழகம் வெவ்வேறு உறுப்புக் கல்லூரிகளை இப்பகுதியில் நிறுவியுள்ளது. உத்திரப்பிரதேசத்தில் உள்ள ஜான்சியில் விவசாயக் கல்லூரி, தோட்டக்கலை மற்றும் வனவியல் கல்லூரியும் மத்தியப் பிரதேசத்தில் கால்நடை மற்றும் விலங்கு அறிவியல் கல்லூரி, மீன்வளக் கல்லூரியும் தொடங்கப்பட்டுள்ளன.
# உணவு அருங்காட்சியகம், தஞ்சாவூர்


**உணவு அருங்காட்சியகம்**, (*Food Museum*) தஞ்சாவூர் என்பது இந்தியாவின் தமிழ்நாட்டில் தஞ்சாவூர் மாவட்டத்தில் அமைந்துள்ள இந்திய உணவுக் கழகம் சார்ப்பில் இந்தியாவில் அமைந்துள்ள முதலாவது உணவு அருங்காட்சியகம் ஆகும்.  

## வரலாறு
இந்தியாவில் முதன்முதலாக 1965ஆம் ஆண்டு தஞ்சாவூரில் இந்திய உணவுக் கழக அலுவலகம் தொடங்கப்பட்டது. பின்னர் இவை நாடு முழுவதும் விரிவுபடுத்தப்பட்டன. இதன் தொடர்ச்சியாக உணவு மேம்பாட்டில் பல்வேறு நிறுவனங்கள் இந்திய அரசினால் ஏற்படுத்தப்பட்டன. மேலும் இந்திய உணவுக் கழகத்தின் முதல் அருங்காட்சியகம் தஞ்சாவூரில் அமைக்கத் தீர்மானிக்கப்பட்டு 2015 மே மாதம் இத்துறை அமைச்சர் இராம் விலாசு பாசுவானால் அடிக்கல் நாட்டப்பட்டது. இப்பணிகள் முடிவடைந்த நிலையில் 15 நவம்பர் 2021அன்று மத்திய வர்த்தகத்துறை மற்றும் தொழிற்துறை அமைச்சர் பியூஷ் கோயல் காணொளி காட்சிமூலம் இந்த அருங்காட்சியகத்தினை துவக்கிவைத்தார்.  

## காட்சிப்பொருட்கள்
இந்த அருங்காட்சியகம் உணவு எனும் கருப்பொருள் அடிப்படையிலானது. மீசோலெதிக் காலத்திலிருந்து உணவு எவ்வாறு சேகரிக்கப்பட்டது என்பதை பல்வேறு சேமிப்பு முறைகள் மற்றும் ஆரம்பகால மனிதன் எதிர்கொண்ட சவால்கள் வரை பகிர்ந்து கொள்கிறது. அருங்காட்சியகம் இந்திய உணவுக் கழக வரலாறு, கொள்முதல், சேமிப்பு மற்றும் பாதுகாப்பு, மற்றும் விநியோகம் தொடர்பான பற்றிய முக்கிய தகவல்களை காட்சிப்பொருளாக உள்ளடக்கியுள்ளது.  
இந்திய உணவுக் கழகம் குறித்த ஒரு முப்பரிமாணத் திரைப்படம் மெய்நிகர் திரைப்படமும் குழந்தைகளுக்கான வினாடி வினா வசதியும் பார்வையாளர்களை ஈர்க்குவகையில் உள்ளது.
# ஐசுவர்யா நிதி


**ஐசுவர்யா நிதி** (*Aishveryaa Nidhi*) அமெரிக்காவைச் சேர்ந்த இந்திய ஆத்திரேலிய நடிகையாவார். இயக்குநர், எழுத்தாளர், நாடக ஆளுமை என பன்முக கலைஞராகவும் இவர் அறியப்படுகிறார். லாசு ஏஞ்சல்சு நகரத்தில் இவர் வசிக்கிறார்.  

சார்ட்டு+சுவீட் என்ற பெயரில் ஆத்திரேலியா மற்றும் ஆசியா முழுவதும் நாடகம், நடனம், இசை-அரங்கம், நகைச்சுவை போன்ற கலை வடிவங்களில் விழாக்களை வழங்கும் பல்வடிவ கலை தளத்தில் ஐசுவர்யா நடிக்கிறார். பாலிவுட்டு எனப்படும் இந்திய இந்திமொழி திரை உலக சார்ட்டு+சுவீட் தளத்தை தொடங்கி பணியாற்றியுள்ளார். காந்தாரி என்பது இவரது குறிப்பிடத்தக்க ஒரு படைப்பாகும். வியாசரின் இந்து காவியமான மகாபாரதத்தில் இருந்து ஒளியைத் தேடும் காந்தாரி கதாபாத்திரத்தைப் பற்றிய நாடகம் பரவலாகப் பேசப்பட்டது. சிட்னியில் உள்ள அபிநய் நிகழ்த்துக்கலை பள்ளியின் தலைவராகவும் கலை இயக்குநராகவும் ஐசுவர்யா செயல்படுகிறார்.  

## தனிப்பட்ட வாழ்க்கை
ஐசுவர்யா இந்தியாவின் புதுதில்லியில் பிறந்து வளர்ந்தார். தனது குடும்பத்துடன் 2001 ஆம் ஆண்டு நியூசிலாந்து நாட்டிலுள்ள ஆக்லாந்துக்கும், பின்னர் ஒரு வருடம் கழித்து சிட்னிக்கும் சென்றார். இவரது மகன் சவுரியநிதி ஒரு நடிகராகவும் தொழிலதிபராகவும் உள்ளார்.  

## நாடகமும் நடிப்பும்

ஐசுவர்யா சிட்னி நாடக நிறுவனத்துடன் இணைந்து பணியாற்றுகிறார். 2010 ஆம் ஆண்டு இந்நிறுவனத்தின் தயாரிப்பான இயான் பிரிம்மிங்காமின் இலெவியாதன் நாவலின் தழுவல் நாடகத்தில் இவர் நடித்தார். 2013 ஆம் ஆண்டு பாங்சுடவுன் கலை மையத்தில்தி அதர் வே என்ற நாடகத்திலும் ஐசுவர்யா நடித்தார். இவற்றைத் தவிர அபிநய் நிகழ்த்துக் கலை பள்ளியின் தயாரிப்பான காந்தாரி நாடகத்தில் நடித்தார். இது இந்து காவியமான மகாபாரதத்தில் இடம்பெற்றுள்ள காந்தாரியின் கதையாகும். அரவிந்த் கவுரால் திரைக்கதை எழுதி இயக்கி அரங்கேற்றினார். 2005 ஆம் ஆண்டு சிட்னியில் உள்ள தேசிய நாடகக் கலை நிறுவனத்தில் இந்த அரங்கேற்றம் நிகழ்ந்தது. பின்னர் இந்த நாடகம் தில்லி, குருசேத்ரா, லக்னோ, அமிர்தசரசு, செய்ப்பூர், சோத்பூர், மும்பை சிட்னி ஃப்ரிஞ்ச் திருவிழா மற்றும் ஆலிவுட் ஃப்ரிஞ்ச் திருவிழா என பல முறை அரங்கேற்றப்பட்டது.  

யுனெசுகோ நடத்திய பன்னாட்டு ஒரு நபர் காட்சி விழாவில் காந்தாரி நாடகம் நடத்தப்பட்டது. உலகின் மிகப்பெரிய பத்து நிமிட நாடகத் திருவிழாவில் 2009 ஆம் ஆண்டு டேவிட் சார்பேவின் மந்த்ராகோரா என்ற நாடகத்தில் நடித்தார். சிட்னி நகரின்சார்ட்டு+சுவீட் தளத்தில் இவ்வாய்ப்பு ஐசுவர்யாவுக்குக் கிடைத்தது. இவ்விழாவில் சிறந்த நடிகை' விருதுக்கு பரிந்துரைக்கப்பட்ட முதல் இந்திய ஆத்திரேலியர் என்ற சிறப்பைப் பெற்றார். கேரி பெப்பர் எழுதிய 'ஐரிசு சிடீவ் என்ற நாடகத்தின் மூலம் இந்த சிறப்பு கிடைத்தது. சிட்னியின் சார்ட்டு+சுவீட் அமைப்பு 2014 ஆம் ஆண்டு இந்நாடகத்தை நடத்தியது. 2006 ஆம் ஆண்டில் அமெரிக்க திரைப்படமான பியாண்ட் லைப் என்ற திரைப்படத்தில் இவர் ஒரு நிர்வாக தயாரிப்பாளராகவும் நட்டிகையாகவும் பணியாற்றினார். வானொலி நிகழ்ச்சிகளுக்கான ஆவணப்படங்களுக்கும் இவர் விளக்கம் அளித்துள்ளார். ஆத்திரேலியாவின் ஓபெரா நிறுவனத்தின் தயாரிப்பான லக்மாவிற்கான ஆலோசனையில் கலந்து கொண்டார்.
# பிரியதர்சி


'' ("ராஜா பியரிதர்சி") என்ற பெயரில் உள்ள ஆணைகள்:  
: அசோகரின் பெரும் பாறைக் கல்வெட்டுக்கள்  
: அசோகரின் பெரிய தூண் கல்வெட்டுக்கள்</>]]  
**பிரியதர்சி** (*Priyadasi,* மேலும் *Piyadasi* அல்லது *Priyadarshi* ( பிராமி : 𑀧𑀺𑀬𑀤𑀲𑀺 *piyadasi,* கரோஷ்டி : 𐡐𐡓𐡉𐡃𐡓𐡔 *Prydrš),* என்பது பண்டைய இந்தியத் துணைக்கண்ட மன்னரின் பெயர். அல்லது ஒரு மரியாதைக்குரிய அடைமொழி ஆகும். இதன் பொருள் "மற்றவர்களை கருணையுடன் பார்ப்பவர்", "மனிதாபிமானி", " நட்புடன் பார்ப்பார்ப்பவர்".  

"பிரியதர்சி" என்ற பட்டமானது அசோகரின் பெரும் பாறைக் கல்வெட்டுக்கள் அல்லது அசோகரின் பெரிய தூண் கல்வெட்டுக்கள் என அறியப்படும் பண்டைய கல்வெட்டுகளில் மீண்டும் மீண்டும் காணப்படுகிறது. இது பொதுவாக *"தேவனாம்பிரியா"* ("கடவுள்களுக்கு பிரியமானவர்") என்ற பட்டத்துடன் "தேவனாம்பிரியா பிரியதாசி" என்று பயன்படுத்தப்படுத்தப்பட்டுள்ளது. சில கல்வெட்டுகளில் "ராஜன் பிரியதர்சி" என்ற பட்டம் பயன்படுத்தப்பட்டுள்ளது.  

கிறிஸ்டோபர் பெக்வித்தால், "பிரியதர்சி" என்பது ஒரு ஆரம்பகால இந்தியத் துணைக்கண்ட மன்னரின் இயற்பெயராக இருக்கலாம் எனப்பட்டது. பெரும் பாறைக் கல்வெட்டுகள் அல்லது பெரிய தூண் கல்வெட்டுகளை வெட்டுவித்தவர், அவர் சந்திரகுப்த மௌரியரின் மகன் என்று அடையாளம் காட்டப்பட்டார். இல்லையெனில் கிரேக்க மூலத்தில் அமிடோக்ரேட்ஸ் என்று அறியப்பட்டார்.
# வார்ப்புரு:Anthropology of religion

<includeonly>  

|list1name = Basic  
|list1title = Basic concepts  
|list1 =  
- Afterlife
- Animism
- Augury
- Communitas
- Comparative religion
- Divination
- Divine language
- Evolutionary origin of religions
- Fetishism
- Great Spirit
- Henotheism
- Initiation
- Liminality
- Magic (supernatural)
- Mana
- Monotheism
- Nympholepsy
- Oracle
- Polytheism
- Rite of passage
- Ritual
- Sacred language
- Sacred–profane dichotomy
- Sacred site
- Shamanism
- Soul dualism
- Superstition
- Theories about religions
- Totem
- Transtheism
- Veneration of the dead

|list2name = Studies  
|list2title = Case studies  
|list2 =  
;Magic  
- Coral Gardens and Their Magic
- Treatise on the Apparitions of
Spirits and on Vampires or Revenants  
- Neo-Paganism

;Ritual  
- Angakkuq
- Babaylan
- Bobohizan
- Bomoh
- Bora
- Dukun
- Miko
- Jhākri
- Pawang
- Slametan
- Wu

;Revitalization movements  
- Cargo cult
- Ghost Dance
- Handsome Lake

|list3name = Related articles  
|list3title = Related articles  
|list3 =  
- ''The Elementary Forms
of the Religious Life''  
- *Purity and Danger*
- Myth and ritual
- Archaeology of religion and ritual
- Poles in mythology

|list4name = Theorists  
|list4title = Major theorists  
|list4 =  
- Augustin Calmet
- Akbar S. Ahmed
- Talal Asad
- Joseph Campbell
- Mary Douglas
- Émile Durkheim
- Arnold van Gennep
- E. E. Evans-Pritchard
- James Frazer
- Clifford Geertz
- Robin Horton
- Claude Lévi-Strauss
- Robert Marett
- Roy Rappaport
- Saba Mahmood
- Marshall Sahlins
- Melford Spiro
- Stanley Tambiah
- Victor Turner
- Edward Burnett Tylor
- Daniel Martin Varisco
- Anthony F. C. Wallace

|list5name = Journals  
|list5title = Journals  
|list5 =  
- *Anthropological Perspectives on Religion*
- *Folklore*
- *The Hibbert Journal*
- *The Journal of Religion*
- *Oceania*

|list6name = Religions  
|list6title = Religions  
|list6 =  
;Ethnic and folk religions  
- Afro-American religion
- Alaska Native religion
- Anito
- Atua
- Böö mörgöl
- Chinese folk religion
- Hanitu
- Hausa
- Kejawèn
- Native American religion
- Noaidi
- Shindo
- Shamanism in Siberia
- Shinto
- Tengrism
- Traditional African religions

;Buddhism  
- Mahayana
- Nichiren
- Pure Land
- Shingon
- Theravada
- Tiantai
- Tibetan
- Vajrayana
- Zen

;Christianity  
- Adventism
- Anglicanism
- Armenian Apostolic Church
- Baptists
- Calvinism
- Catholic Church
- Coptic Orthodoxy
- Eastern Orthodoxy
- Ethiopian Orthodoxy
- Greek Orthodoxy
- Lutheranism
- Methodism
- Nestorianism
- Oriental Orthodoxy
- Pentecostalism
- Protestantism
- Quakers
- Russian Orthodoxy

;Hinduism  
- Hindu denominations
- Shaivism
- Shaktism
- Smartism
- Vaishnavism
- Ayyavazhi

;Islam  
- Ahmadiyya
- Ibadi
- Mahdavia
- Non-denominational
- Quranists
- Shia
- Sufism
- Sunni
- Yazdânism

;Judaism  
- Conservative
- Hasidic
- Karaite
- Orthodox
- Reform

;Jainism  
- Digambara
- Śvētāmbara

;Sikhism  
|belowstyle = padding-top:0.15em;  
|below = Social and cultural anthropology  

}}</includeonly><noinclude>  

</noinclude>
# திலேபியா


***திலேபியா*** (*Tilapia*) என்பது சிச்சிலிடு மீன் பேரினம் ஆகும். இந்த பேரின மீன்கள் தென்னாப்பிரிக்க அகணிய உயிரிகளாகும். இவற்றின் வாழ்விடங்கள் நன்னீர் நீர் நிலைகள் ஆகும். கடந்த காலத்தில், திலாப்பியா என்ற பொதுவான பெயர் கொண்ட அனைத்து உயிரினங்களையும் உள்ளடக்கிய மிகப் பெரிய பேரினமாக இது இருந்தது. ஆனால் இன்று பெரும்பாலானவை சிற்றினங்கள் மற்ற பேரினத்தின் கீழ் வைக்கப்பட்டுள்ளன.  

## சிற்றினங்களும் வகைப்பாட்டியலும்
கடந்த காலத்தில், *ஓரியோக்ரோமிசு* மற்றும் *சரோதெரோடான்* ஆகியவை *திலாப்பியா* பேரினத்தில் தக்கவைக்கப்பட்டன, ஆனால் இவை அனைத்தும் சமீபத்திய வகைப்பாட்டியலளார்களால் தனித்தனி வகைகளாகக் கருதப்படுகின்றன. மேலும் 2013ஆம் ஆண்டில் மறு ஆய்வின் விளைவாக பெரும்பாலான " *திலாபியா* " சிற்றினங்கள் *கோலோட்டிலாபியா*, *காப்டோடான்*, *கெட்டிரோட்டிலாபியா* மற்றும் *பெல்மடோலாபியா* பேரினத்திலிருந்து அகற்றப்பட்டன. *திலேபியா* பேரினம் தனி பேரினமாக நான்கு சிற்றினங்களுடன் எஞ்சியுள்ளது.  

- *"திலேபியா பிரேவிமேனசு* <small>புலெங்கர், 1911</small> - *"டீட்டோகிரானசு இர்வினை* நெருங்கிய தொடர்புடையது (*டீட்டோகிரானசுடன்* தொடர்பில்லாதவை) மற்றும் *கோபியோசிச்லா*
- *"திலேபியா புசுமானா* <small>(குந்தர், 1903)</small> - *"ஸ்டீடோக்ரானசு" இர்வினி* (மீதமுள்ள *ஸ்டீட்டோகிரானசுடன்* தொடர்புடையது அல்ல) மற்றும் *கோபியோசிச்லாவுக்கு நெருக்கமானது* .
- *"திலேபியா பிரா* <small>துன்சு & சிலிவென், 2010</small> - *"டீட்டோகிரானசு இர்வினி* (*டீட்டோகிரானசு* *உடன் தொடர்பு இல்லை*) மற்றும் *கோபியோசிச்லாவுடன் நெருக்கமானது*
# சகசரலிங்க குளம்


**சகசரலிங்க குளம்** (*Sahasralinga Tank*) அல்லது **சகசரலிங்க தலாவ்** என்பது இந்தியாவின் குசராத்தின் பதானில் உள்ள இடைக்காலத்தைச் சேர்ந்த ஓர் செயற்கை நீர்த் தொட்டி ஆகும். இது சோலாங்கியர் ஆட்சியின் போது பயன்பாட்டிலிருந்தது. ஆனால் இப்போது அது காலியாகவும், பாழடைந்த நிலையிலும் உள்ளது. இது இந்தியத் தொல்லியல் ஆய்வகத்தால் (N-GJ-161) பாதுகாக்கப்பட்ட தேசிய முக்கியத்துவம் வாய்ந்த நினைவுச்சின்னமாகும்.  

## புராணக் கதை
சோலாங்கிய ஆட்சியாளர் செயசிம்ம சித்தராசன் குளத்தை தோண்டுபவர்களான ஒட் சமூகத்தைச் சேர்ந்த ரூடா என்பவனின் மனைவியான ஜஸ்மா ஓடனின் அழகில் மயங்கி தன்னை திருமணம் செய்துகொள்ள வற்புறுத்தியதாகவும், அவள் மன்னனை சபித்தாள் எனவும் ஒரு கதை இருக்கிறது. இந்த சாபத்தால், தொட்டியில் தண்ணீர் நிரம்பவில்லை. சாபத்தை நீக்க, ஒரு நரபலி தேவைப்பட்டது. தாழ்த்தப்பட்ட சாதியான வங்கர் சமூகத்தைச் சேர்ந்த மாயோ அல்லது மஹ்யா (ஜெய் வீர் மக்மாயா), தன்னைத் தியாகம் செய்ததன் விளைவாக, தொட்டியில் தண்ணீர் நிரம்பியது. செயசிம்மன், நன்றியுணர்வுடன், அந்த சாதியை நகரத்தில் உயர் சாதியினருடன் தங்க அனுமதித்தான்.  

## வரலாறு
பதான் என்ற இடத்தில் ஒரு ஆப்கானியரால் பைராம் கான் படுகொலை செய்யப்படும் ஒரு காட்சி, 1561]]  
செயசிம்ம சித்தராசனின் (கி.பி. 1092-1142) ஆதரவின் கீழ் குசராத்தின் பல்வேறு பகுதிகளில் கட்டப்பட்ட பல செயற்கைக் குளங்களில் சகசரலிங்கக் குளமும் அடங்கும். அக்பர் தலைமையிலான முகலாயப் பேரரசில் தலைமை அமைச்சராகவும் மற்றும் தலைமைப் போர்ப்படைத் தலைவராகவும் பணியாற்றிய பைராம் கான், மக்காவுக்குச் செல்லும் வழியில் பதான் வழியாகச் செல்லும் போது, 1561இல் இந்தக் குளத்தில் படகு சவாரி செய்து திரும்பிய பிறகு கொலை செய்யப்பட்டதாகக் கூறப்படுகிறது.  

## கட்டிடக்கலை
இந்தக் குளத்தின் கட்டிடக்கலை இந்து மதத்தின் நீர் மேலாண்மையையும், நீரின் புனிதத்தன்மையின் சிறந்த உணர்வையும் ஒருங்கிணைத்தது. இந்தக் குளமானது சரசுவதி ஆற்றின் கால்வாயில் இருந்து நீரைப் பெற்று, சுமார் 5 கி.மீ.வரை பரவியிருந்தது. குளத்தின் ஓரத்தில் ஆயிரம் சிவாலயங்கள் இருந்தன. இதன் சில எச்சங்கள் இன்றும் காணப்படுகின்றன.  

சகசரலிங்க குளம் மிகப் பெரிய ஒரு பெரிய அளவிலான நீர்த்தேக்கமாக இருந்திருக்க வேண்டும். மேலும், அதன் இடிபாடுகளின் ஒரு பகுதியில் ஒரு பெரிய எண்கோண ரவுசா எழுப்பப்பட்ட போது, இடைக்காலத்தின் பிற்பகுதியில் அகற்றப்பட்ட கரையில் வைக்கப்பட்டுள்ள இலிங்கங்களைக் கொண்ட பல சிறிய கோயில்களிலிருந்து அதன் பெயரைப் பெற்றிருக்க வேண்டும். அதைச் சுற்றியுள்ள பெரிய அணையானது திடமான செங்கல் வேலைகளால் ஆனது. மேலும், தண்ணீரின் விளிம்பிற்கு படிக்கட்டுகளை உருவாக்கும் கல் கொத்துகளை எதிர்கொண்டது. கிழக்குக் கரையின் நடுவில் பழைய சிவன் கோவிலின் எச்சங்கள் உள்ளன. அவை நாற்பத்தெட்டு தூண்களின் தூண்களுடன் கூடிய மண்டபங்களின் அடித்தளங்களை உள்ளடக்கியுள்ளது. இது கி.பி 16 ஆம் நூற்றாண்டு வரை நல்ல நிலையில் இருந்தது. மேற்கு முனையில் ஒரு உருத்ர குபா உள்ளது. அதில் சரசுவதி ஆற்றிலிருந்து தண்ணீர் சேகரிக்கப்பட்டு, பின்னர் சகசரலிங்கக் குளத்தின் நுழைவாயில் வழியாக செல்ல அனுமதிக்கப்பட்டது. இந்த நீர்த்தேக்கம் சுமார் நாற்பது மீட்டர் விட்டம் கொண்டது.  

## புகைப்படங்கள்
# ஈ. மா. மான்ராஜ்


**ஈ. மா. மான்ராஜ்** (*E. M. Manraj*) என்பவர் இந்திய அரசியல்வாதி மற்றும் தமிழ்நாடு சட்டப் பேரவை உறுப்பினர் ஆவார். இவர் விருதுநகர் மாவட்டம் திருவில்லிப்புத்தூரைச் சார்ந்தவர். மான்ராஜ் சிவகாசி அய்யா நாடார் ஜானகி அம்மாள் கல்லூரியில் இளநிலை வணிகவியல் படித்துள்ளார். இவர் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர் திருவில்லிப்புத்தூர் சட்டமன்றத் தொகுதியிலிருந்து 16வது தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டுள்ளார்.
# சீமா சம்ரிதி



**சீமா சம்ரிதி** (*Seema Samridhi*) இந்திய உச்ச நீதிமன்றத்தில் பணிபுரியும் ஒரு வழக்கறிஞர் ஆவார். 1982 ஆம் ஆண்டு சனவரி மாதம் 10 ஆம் தேதியன்று பிறந்தார். சீமா சம்ரிதி குசுவாகா என்ற பெயராலும் இவர் அழைக்கப்படுகிறார். 2012 ஆம் ஆண்டு தில்லியில் நடைபெற்ற கூட்டு பலாத்காரம் மற்றும் கொலை வழக்கில் பாதிக்கப்பட்டவரின் சட்ட ஆலோசகராக சீமா சம்ரிதி அறியப்படுகிறார். இவரது நீண்டகால சட்டப் போராட்டத்தின் காரணமாக, வயது வந்த குற்றவாளிகள் நான்கு பேரும் 2020 ஆண்டு மார்ச்சு மாதம் 20 அன்று திகார் சிறையில் தூக்கிலிடப்பட்டனர்  

## ஆரம்ப வாழ்க்கை மற்றும் கல்வி
உத்தரபிரதேசத்தின் எட்டாவா மாவட்டத்தில் உள்ள மகேவா நகரம் உக்ராபூர் கிராம பஞ்சாயத் பிதிபூர் வட்டம் சகர்நகர் என்ற சிறிய கிராமத்தில் பிறந்தார். பாலாதின் குசுவாகா மற்றும் ராம்குவான்ரி குசுவாகா ஆகியோருக்கு மகளாக சீமா பிறந்தார். இவரது தந்தை பாலதின் குசுவாகா பிதிபூர் கிராம பஞ்சாயத்தின் கிராம தலைவராக இருந்தார். 2005 ஆம் ஆண்டு கான்பூர் பல்கலைக்கழகத்தில் எல்.எல்.பி., எனப்படும் சட்டப்படிப்பில் பட்டப்படிப்பை முடித்தார். உத்தரபிரதேசத்தில் உள்ள ராசார்சி டாண்டன் திறந்தநிலை பல்கலைக்கழகத்தில் 2006 ஆம் ஆண்டு இளங்கலை இதழியல் பட்டமும் பெற்றார். அதன் பிறகு, அரசியல் அறிவியலில் முதுநிலை பட்டம் பெற்று 2014 ஆம் ஆண்டு முதல் இந்திய உச்ச நீதிமன்றத்தில் சட்டப் பயிற்சியைத் தொடங்கினார்  

## சட்ட செயல்பாடு
நிர்பயா வழக்கு வெளிச்சத்துக்கு வந்ததும், அப்போது சட்டப் பயிற்சியாளராக இருந்த இவர் நீதி கேட்டு பல்வேறு போராட்டங்களில் பங்கேற்றார். 2014 ஆம் ஆண்டில் அதிகாரப்பூர்வமாக நிர்பயாவின் வழக்கறிஞரானார். வயது வந்த நான்கு குற்றவாளிகளுக்கும் விரைவில் மரண தண்டனை விதிக்க வேண்டும் என்று கோரினார். 2014 ஆம் ஆண்டு சனவரி 24 அன்று நிர்பயா சோதி அறக்கட்டளையில் சட்ட ஆலோசகராக சீமா சேர்ந்தார். நிர்பயா சோதி அறக்கட்டளை என்பது வன்முறையை அனுபவித்த பெண்களுக்கு தங்குமிடம் மற்றும் சட்ட உதவியைப் பெற உதவுவதற்காக பாதிக்கப்பட்டவரின் பெற்றோரால் நிறுவப்பட்ட ஒரு நிறுவனம் ஆகும். இவ்வழக்கு சீமாவின் முதல் வழக்காகும். விரைவு நீதிமன்ற பட்டியலுக்கு இவ்வழக்கை மாற்ற சீமா அழுத்தம் கொடுத்தார். ஆயினும்கூட, குற்றவாளிகளின் பல மறு ஆய்வு மற்றும் சரிசெய்தல் மனுக்கள், சட்ட அமைப்பின் மந்தநிலை போன்ற அம்சங்கள் காரணமாக தீர்ப்பு தாமதமானது. இறுதியாக 2020 ஆம் ஆண்டு மார்ச் 4 அன்று, நீதிமன்றத்தால் கடைசியாக மரண தண்டனை உத்தரவு பிறப்பிக்கப்பட்டது.&nbsp;2020 ஆம் ஆண்டு மார்ச்சு மாதம் 20 ஆம் தேதி அன்று, அதிகாலை இந்திய சீர் நேரம் 5:30 மணிக்கு&nbsp; வயது வந்த கைதிகள் நால்வரும் திகார் சிறையில் தூக்கிலிடப்பட்டனர்.
# முல்தான் சூரியக் கோயில்



**முல்தான் சூரியக் கோயில்** (**Sun Temple of Multan**), பாகிஸ்தான் நாட்டின் பஞ்சாப் மாநிலத்தில் உள்ள முல்தான் நகரத்தில் அமைந்துள்ளது. இக்கோயில் சூரிய பகவானுக்கு அர்ப்பணிக்கப்பட்ட இந்துக் கோவில் ஆகும். இதன் காலம் பொ.ஊ. 614 அல்லது அதற்கும் முன்னர் ஆகும்.  

## வரலாறு
## தொன்ம வரலாறு
கிருஷ்ணரின் மகன் சாம்பன் தனக்கு பீடித்திருந்த தொழு நோய் நீங்க இக்கோயிலின் சூரிய பகவானை வேண்டியதாக பாகவத புராணம் கூறுகிறது.  

## மத்திய கால வரலாறு
சீன பௌத்த யாத்தீகர் யுவான் சுவாங் பொ.ஊ. 641-ஆம் ஆண்டில் இக்கோயிலுக்கு வருகை புரிந்தது குறித்து தனது நூலில் குறிப்பிட்டுள்ளார். மேலும் இச்சூரியக் கோயிலில் சிவன், கௌதம புத்தர் சன்னதிகள் இருந்ததாக குறிப்பிட்டுள்ளார். பாரசீக வரலாற்று அறிஞர் அல்-பிருனி பொ.ஊ. 11-ஆம் நூற்றாண்டில் முல்தான் நகரத்திற்கு வருகை புரிந்த போது இச்சூரியக் கோயிலை பற்றி விவரித்துள்ளார்.  

### முல்தான் சூரியக் கோவிலை அழித்தல்
பொ.ஊ. 10-ஆம் நூற்றாண்டின் பிற்பகுதியில் பஞ்சாப் பகுதியை ஆட்சி செய்த இசுலாமிய ஆட்சியாளர்கள் இச்சூரியக் கோயில வளாகத்தில் மசூதி மற்றும் முல்தான் நகரத்தையும் எழுப்பினர். 11-ஆம் நூற்றாண்டில் கஜினி முகமது இச்சூரியக் கோயிலை முற்றிலும் சிதைத்து அழித்தான்.
# குல்மோகர் பூங்கா



**குல்மோகர் பூங்கா** (**Gulmohar Park)** இந்தியாவின் தெற்கு தில்லியில் உள்ள ஒரு சுற்றுப்புற நகரப் பகுதியாகும். இந்த பூங்கா அவுசு காசு மற்றும் கௌதம் நகர் இடையே அமைந்துள்ளது. சிவப்பு-பூக்கள் கொண்ட குல்மோகர் மரங்கள் அதிகம் இங்கு காணப்படுவதால் குல்மோகர் பூங்கா என்று பெயரிடப்பட்டது. அருகிலுள்ள குடியிருப்பு காலனியும் குல்மோக பூங்கா பத்திரிகையாளர் குட்ட்டியிருப்பு அல்லது சுருக்கமாக குல்மோக பூங்கா என்று அழைக்கப்படுகிறது. மேலும் இப்பகுதி 1970 ஆம் ஆண்டுகளில் பத்திரிகையாளர்கள் குழுவால் நிறுவப்பட்டது. இன்று உயர்மட்ட வணிகர்கள், மூத்த வழக்கறிஞர்கள் மற்றும் சினிமா நட்சத்திரம் அமிதாப் பச்சன் போன்றவர்கள் வசிக்கும் முக்கியப் பகுதியாக வளர்ந்துள்ளது.  

குல்மோகர் பூங்காவைச் சுற்றி தெற்கே பல்பீர் சக்சேனா சாலை மற்றும் அவுசு காசு , மேற்கில் யூசுப் சாராய், குல்மோகர் உயர்ரக சுற்றுப்புறம் மற்றும் கவுதம் நகர், வடக்கே நீதி பாக் மற்றும் கிழக்கில் ஆகத்து கிராந்தி சாலை மற்றும் சிரி கோட்டை ஆகியவை உள்ளன.  

பரப்பளவு கொண்ட இப்பகுதியில் உள்ளே 13 பூங்காக்கள் உள்ளன. இது நான்கு தொகுதிகளாக (ஏ, பி, சி, டி) பிரிக்கப்பட்டுள்ளது. மற்றும் டி.டி.ஏ. சந்தை மற்றும் குடியிருப்பாளர்களின் மன்றமான குல்மோகர் மன்றம் ஆகியவை இங்குள்ளன. காலனியின் உள்ளே இராணுவக் குடியிருப்பின் ஒரு பகுதியான காவல் நிலையம் உள்ளது.  

## ஆர்வமூட்டும் பகுதிகள்
சிரி கோட்டை அரங்கம், சிரி கோட்டை விளையாட்டு வளாகம், அகில இந்திய மருத்துவ அறிவியல் நிறுவனம், தேசிய அழகுநய தொழினுட்ப நிறுவனம், அட்கோ பிளேசு மற்றும் யூசுப் சாராய் சமூக மையம் ஆகியவை குல்மோர் பூங்காவிற்கு அருகிலுள்ள முக்கிய அடையாளங்களாகும்.  

## அணுகல்
இந்திரா காந்தி பன்னாட்டு விமான நிலையம் (முனையம் 1 - உள்நாடு) குல்மோகர் பூங்காவிலிருந்து 12.9 கி.மீ. இந்திரா காந்தி பன்னாட்டு விமான நிலையம் (முனையம் 2 - பன்னாடு) குல்மோகர் பூங்காவிலிருந்து 19.87 கி.மீ. அசுரத் நிசாமுதீன் இரயில் நிலையம் குல்மோகர் பூங்காவிலிருந்து 9.98 கி.மீ
# வினைல் முப்பியூட்டைல்வெள்ளீயம்


**வினைல் முப்பியூட்டைல்வெள்ளீயம்** (*Vinyl tributyltin*) Bu<sub>3</sub>SnCH=CH<sub>2</sub> என்ற மூலக்கூற்று வாய்ப்பாட்டால் விவரிக்கப்படுகிறது. வாய்ப்பாட்டில் இடம்பெற்றுள்ள Bu என்பது பியூட்டைல் குழுவைக் குறிக்கிறது. வெண்மை நிறத்துடன் காற்றில் நிலைப்புத்தன்மை கொண்ட சேர்மமாக இது பண்பை வெளிப்படுத்துகிறது. வினைல் எதிர்மின் அயனிக்கான ஒரு மூலமாகவும் கரிமத் தொகுப்பு வினைகளில் பரவலாகப் பயன்படும் இசுட்டில் பிணைப்பு வினைகளுக்கு சமமான வினைல் எதிர்மின் அயனிக்கான ஒரு மூலமாக வினைல் முப்பியூட்டைல்வெள்ளீயம் பயன்படுகிறது. வினைல்வெள்ளீயம் முகவருக்கான ஒரு மூலமாக இருப்பதால் வினைல் மும்மெத்தில்வெள்ளீயத்தை தயாரிக்க முதலில் இது பயன்படுத்தப்பட்டது. ஆனால் மும்மெத்தில் வெள்ளீயம் சேர்மங்கள் அவற்றின் நச்சுத்தன்மை காரணமாக தற்காலத்தில் தவிர்க்கப்படுகின்றன.  
## தயாரிப்பு
வினைல்மக்னீசியம் புரோமைடுடன் முப்பியூட்டைல்வெள்ளீயக் குளோரைடைச் சேர்த்து வினைபுரியச் செய்தால் வினைல் முப்பியூட்டைல்வெள்ளீயம் உருவாகிறது. ஆய்வகங்களில் அசிட்டைலீனுடன் முப்பியூட்டைல்வெள்ளீயம் ஐதரைடைச் சேர்த்து வினைல்முப்பியூட்டைல் வெள்ளீயம் தயாரிக்கப்படுகிறது. வணிக ரீதியிலும் இச்சேர்மம் கிடைக்கிறது.
# கல்வியியல் மேம்பாட்டு நிறுவனம்


**கல்வியியல் மேம்பாட்டு நிறுவனம்** (*Institute of Advanced Study in Education*) என்பது பிரபலமாக "ஆசிரியர் கல்லூரி" என அறியப்படுகிறது. இந்த நிறுவனம் தமிழ்நாடு சென்னை சைதாப்பேட்டையில் அமைந்துள்ளது. இந்தியாவின் பழமையான ஆசிரியர் பயிற்சி நிறுவனம் இதுவாகும்.  

## வரலாறு
சென்னை வேப்பேரியில் பள்ளி அரசினால் இந்நிறுவனம் 1856-ல் ஆரம்பிக்கப்பட்டது. பின்னர் கல்லூரியாக 1887ஆம் ஆண்டு சைதாப்பேட்டையில் உள்ள இதன் தற்போதைய வளாகத்திற்கு மாற்றப்பட்டது. இதே ஆண்டில் இந்நிறுவனம் சென்னைப் பல்கலைக்கழகத்தால் ஆசிரியர் பயிற்சி நிறுவனமாக அங்கீகரிக்கப்பட்டது. 1990ஆம் ஆண்டு இந்திய அரசின் உதவியுடன் ஆசிரியர் கல்லூரி ‘கல்வியியல் மேம்பட்ட ஆய்வு நிறுவனம்' ஆகத் தரம் உயர்த்தப்பட்டது. இக்கல்லூரிக்கு 2005-ல் பல்கலைக்கழக மானியக்குழு தன்னாட்சி நிலையினை வழங்கியது.  

## கல்வித் திட்டங்கள்
இக்கல்லூரியானது தமிழ்நாடு ஆசிரியர் கல்வியியல் பல்கலைக்கழகம் துவங்கப்பட்ட பின்னர் அதனுடன் இணைக்கப்பட்டது. ஆசிரியர் பயிற்சி மற்றும் கல்வியில் இளநிலை (பி. எட்.), முதுநிலை (எம். எட்.) மற்றும் ஆராய்ச்சி திட்டங்களை (ஆய்வியல் நிறைஞர்/முனைவர்) வழங்குகிறது.  

## குறிப்பிடத்தக்க முன்னாள் மாணவர்கள்
இக்கல்லூரி 1856-ல் தொடங்கப்பட்டதிலிருந்து பல குறிப்பிடத்தக்கக் கல்வியாளர்களையும் ஆசிரியர்களையும் கொண்டுள்ளது. முன்னாள் குடியரசுத் தலைவர்கள் மற்றும் கல்வியாளர்கள், சர்வபள்ளி ராதாகிருஷ்ணன் மற்றும் ராமசுவாமி வெங்கடராமன், பிரபல சொற்பொழிவாளர், வ. ச. சீனிவாச சாஸ்திரி, சமஸ்கிருத அறிஞர், பி. சா. சுப்ரமணிய சாஸ்திரி மற்றும் மக்களவையின் முதல் துணைச் சபாநாயகர் ம. அ. அய்யங்கார் ஆகியோர் இந்நிறுவனத்தின் குறிப்பிடத்தக்க முன்னாள் மாணவர்களில் சிலராவர்.
# கால்சியன்


***கால்சியன்*** (*Halcyon*) என்பது மீன்கொத்திப் பேரினங்களுள் ஒன்றாகும். இவை பேசரின் பறவைகளில் கேல்சைனினே துணைக்குடும்பத்தினைச் சார்ந்தது.  

## வகைப்பாட்டியல்
1821ஆம் ஆண்டில் இங்கிலாந்து இயற்கை ஆர்வலரும் கலைஞருமான வில்லியம் ஜான் சுவைன்சனால் *கால்சியன்* பேரினம் அறிமுகப்படுத்தப்பட்டது. இவர் மாதிரி இனத்திற்கு வன மீன்கொத்தி (*கால்சியன் செனகலென்சிசு*) என்று பெயரிட்டார்.  

"*கால்சியன்*" என்பது கிரேக்கப் புராணத்தில் பொதுவாக மீன்கொத்தியுடன்<nowiki/>தொடர்புடைய ஒரு பறவையின் பெயர் ஆகும். இந்தப் பறவை கடலில் கூடு கட்டியதாகப் பழங்கால நம்பிக்கை இருந்தது. இது மிதக்கும் கூட்டில் முட்டையிடும் தன்மையுடையது. இரண்டு வார அமைதியான காலநிலைக்குப்பின் குளிர்காலம் தோன்றும் என எதிர்பார்க்கப்படுகிறது. இந்த கட்டுக்கதையிலிருந்து அமைதி அல்லது அமைதிக்கான ஒரு சொல்லாக கால்சியோன்.  

இந்த பேரினத்தில் 11 சிற்றினங்கள் உள்ளன:  
| *கால்சியன் கோரமண்டா* | சிவப்பு மீன்கொத்தி | கிழக்கு மற்றும் தென்கிழக்கு ஆசியா. |
| --- | --- | --- |
| *கால்சியன் இமைனென்சிசு* | வெண்தொண்டை மீன்கொத்தி | சினாய் கிழக்கிலிருந்து இந்தியத் துணைக்கண்டம் வழியாக பிலிப்பீன்சு வரை. |
| *கால்சியன் சயனோவென்ட்ரிசு* | ஜாவா மீன்கொத்தி | ஜாவா மற்றும் பாலி |
| *கால்சியன் படியா* | பழுப்பு பின்புற மீன்கொத்தி | மேற்கு துணை-சகாரா ஆப்பிரிக்கா. |
| *கால்சியன் பிலேட்டா* | கருப்பு தொப்பி கொண்ட மீன் மீன் | கிழக்கு இந்தியா, சீனா, கொரியா மற்றும் தென்கிழக்கு ஆசியா |
| *கால்சியன் லுகோசெபாலா* | நரைத்தலை மீன்கொத்தி | கேப் வெர்டே தீவுகள் ஆப்பிரிக்காவின் வடமேற்கு கடற்கரையிலிருந்து மொரிட்டானியா, செனகல் மற்றும் காம்பியா வரை, கிழக்கே எத்தியோப்பியா, சோமாலியா மற்றும் தெற்கு அரேபியா மற்றும் தெற்கே தென்னாப்பிரிக்கா வரை. |
| *கால்சியன் அல்பிவென்ட்ரிசு* | பழுப்பு கிரீட மீன்கொத்தி | துணை-சஹாரா ஆப்பிரிக்கா |
| *கால்சியன் செலிகுட்டி* | கோடுடைய மீன்கொத்தி | துணை-சஹாரா ஆப்பிரிக்கா |
| *கால்சியன் மாலிம்பிகா* | நீல மார்பு மீன்கொத்தி | பூமத்திய ரேகை ஆப்பிரிக்கா |
| *கால்சியன் செனகலென்சிசு* | வன மீன்கொத்தி | சஹாராவுக்கு தெற்கே ஆப்பிரிக்கா. |
| *கால்சியன் செனகலாய்டுகள்* | அலையாத்தி மீன்கொத்தி | சோமாலியா, தெற்கே கென்யா, தான்சானியா மற்றும் மொசாம்பிக்கிலிருந்து<nowiki/>தென்னாப்பிரிக்கா வரை |
மேலும் *பெலர்கோப்சிசு*, *சைமா* மற்றும் *தோதிராம்பசு* பேரினங்களை *கால்சியன்* குழ்வுஇன் இணைத்து இக்குழு பெரிய குழுவாக பிரை & பிரை தகவல் தெரிவிக்கின்றார்.  

## புவியியல் பரவல்
*கால்சியன்* பேரினம் தற்போது ஆப்பிரிக்காவின் சகாரா துணைப்பகுதிகளிலும் ஓரிரு சிற்றினங்கள் தென் ஆசியாவிலும் காணப்படுகின்றன. இவற்றில் ஒன்று, வெண்தொண்டை மீன்கொத்தி, இது எப்போதாவது ஐரோப்பாவில் காணப்படும். வெண்தொண்டை மற்றும் சிவப்பு மீன்கொத்தி பகுதி வலசை மேற்கொள்பவையாக உள்ளன.  

## வாழிடம்
*கால்சியன்* மீன்கொத்திகள் அதிக எடை கொண்ட பெரிய பறவைகள். இவை பல்வேறு வாழிடங்களில் காணப்படுகின்றன. பல்வேறு வகையான வனப்பகுதிகள் பெரும்பாலான சிற்றினங்களின் விருப்பமான சூழலாக உள்ளன. இவை பெரிய பூச்சிகள், கொறிணிகள், பாம்பு மற்றும் தவளை உள்ளிட்ட சிறிய தரை விலங்குகளை "உட்கார்ந்து காத்திரு" வேட்டையாடுகின்றன. ஆனால் சில மீன்களையும் வேட்டையாடுகின்றன.
# சிங்கிரி அள்ளி


**சிங்கிரி அள்ளி** (*Singirihalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643464. இது சில்லாரஅள்ளி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 20 கிலோமீட்டர் தொலைவிலும், பாப்பிரெட்டிப்பட்டியில் இருந்து 38 கிலோமீட்டர் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் 410 வீடுகளும் 1,500 மக்களும் வாழ்கின்றனா். இதில் 751 ஆண்களும், 749 பெண்களும் ஆவா்.  

## மேற்கோள்
# முப்பீனைல்போரேன்



**முப்பீனைல்போரேன்** (*Triphenylborane*) C<sub>18</sub>H<sub>15</sub>B என்ற மூலக்கூற்று வாய்ப்பாட்டால் விவரிக்கப்படுகிறது. பொதுவாக BPh<sub>3</sub> என்ற சுருக்க வாய்ப்பாட்டால் எழுதப்படுகிறது. இங்குள்ள Ph<sub>3</sub> என்பது பீனைல் குழுவான C6H5- என்பதை குறிக்கிறது. கட்டமைப்பு ரீதியாக B(C<sub>6</sub>H<sub>5</sub>)<sub>3</sub> என்றும் எழுதி இதை விளக்கலாம். வெள்ளை நிறங்கொண்டு படிகவடிவத் திண்மமாக முப்பீனைல்போரேன் காணப்படுகிறது. காற்று மற்றும் ஈரப்பத உணரியான இது மெதுவாக பென்சீன் மற்றும் முப்பீனைல்போராக்சினாக உருவாகிறது. அரோமாட்டிக் கரைப்பான்களில் முப்பீனைல் போரேன் கரைகிறது.  

## கட்டமைப்பு
முப்பீனைல் போரேனின் உள்ளகமான BC<sub>3</sub>, முக்கோண சமதளக் கட்டமைப்பில் உள்ளது. இந்த உள்ளகத் தளத்திலிருந்து பீனைல் குழுக்கள் 30 பாகை கோணத்தில் சுழற்றப்பட்டுள்ளன.  

முப்பினைல்போரேனும் பெர்புளோரோமுப்பீனைல் போரேனும் கட்டமைப்பு ரீதியாக ஒத்த சேர்மங்களாக இருந்தாலும் இவற்றின் இலூயிசு அமிலத்தன்மை ஒத்ததாக இல்லை. BPh<sub>3</sub> வலிமையற்ற இலூயிசு அமிலமாகவும் அதேசமயம் B(C<sub>6</sub>F<sub>5</sub>)<sub>3</sub> வலிமையான இலூயிசு அமிலமாகவும் உள்ளன. புளோரின் அணுக்களின் எலக்ட்ரான் கவர்திறன் காரணமாக இந்த வேறுபாடு நிகழ்கிறது. BF<sub>3</sub> மற்றும் BCl<sub>3</sub>. போன்றவை பிற போரான் இலூயிசு அமிலங்களாகும்.  

## தயாரிப்பு
முப்பீனைல் போரேன் முதன்முதலில் 1922 ஆம் ஆண்டில் தயாரிக்கப்பட்டது. இது பொதுவாக போரான் முப்புளோரைடு ஈரீத்தைல் ஈத்தரேட்டுடன் பீனைல் மக்னீசியம் புரோமைடு என்ற கிரிக்கனார்டு வினையாக்கியைச் சேர்த்து தயாரிக்கப்படுகிறது.  

: BF<sub>3</sub>•O(C<sub>2</sub>H<sub>5</sub>)<sub>2</sub> + 3 C<sub>6</sub>H<sub>5</sub>MgBr → B(C<sub>6</sub>H<sub>5</sub>)<sub>3</sub> + 3 MgBrF + (C<sub>2</sub>H<sub>5</sub>)<sub>2</sub>O  

மும்மெத்திலமோனியம்டெட்ராபீனைல்போரேட்டை வெப்பச் சிதைவுக்கு உட்படுத்தி சிறிய அளவுகளிலும் மும்மெத்தில் போரேன் தயாரிக்கப்படுகிறது.  

: [B(C<sub>6</sub>H<sub>5</sub>)<sub>4</sub>][NH(CH<sub>3</sub>)<sub>3</sub>] → B(C<sub>6</sub>H<sub>5</sub>)<sub>3</sub> + N(CH<sub>3</sub>)<sub>3</sub> + C<sub>6</sub>H<sub>6</sub>  

## பயன்கள்
டு பாண்டு முறையில் பெருமளவில் உற்பத்தி செய்யப்படும் முப்பீனைல் போரேனை, பியூட்டாடையீனை ஐதரோசயனேற்ற வினையீன் மூலம் நைலான் இடைநிலையான அடிபோநைட்ரைலை உருவாக்க பயன்படுத்துகிறார்கள்.  

டு பாண்டு முறை என்பது சோடியம் உலோகம், அரைல் ஆலைடான குளோரோ பென்சீன், இரண்டாம்நிலை ஆல்கைல்போரேட்டு எசுத்தர் ஆகியவற்றை வினைப்படுத்தி முப்பீனைல் போரேனை பெருமளவில் உற்பத்தி செய்யும் முறையாகும்.  
பிரிடின்-முப்பீனைல்போரேன் போன்ற மூவரைல்போரேன் அமீன் அணைவுச் சேர்மங்களைத் தயாரிக்கப் பயன்படுகிறது. அரைலிக் எசுத்தர்களின் பலபடியாக்கல் வினையில் இந்த அணைவுச் சேர்மங்கள் வினையூக்கியாகச் செயற்படுகின்றன.
# பரிசோதனை உயிரியல்

**பரிசோதனை உயிரியல்** (**Experimental biology)** என்பது உயிரியல் நிகழ்வுகளை ஆராய்ந்து புரிந்துகொள்வதற்கான சோதனைகளை நடத்துவது தொடர்பான உயிரியல் துறையில் மேர்கொள்ளப்படும் அணுகுமுறைகளின் தொகுப்பாகும். பரிசோதனை உயிரியல் கோட்பாட்டு உயிரியலுக்கு எதிரானதாகும். உயிரியல் அமைப்புகளின் கணித படிமமாக்கம் மற்றும் உயிரியல் அமைப்புகளின் சுருக்கங்களுடன் இது தொடர்பு கொண்டுள்ளது. ஆய்வு செய்யப்பட்ட அமைப்புகளின் சிக்கலான தன்மை காரணமாக, உயிரியல் முதன்மையான ஒரு பரிசோதனை அறிவியலாக கருதப்படுகிறது. இருப்பினும், கணக்கீட்டு சக்தியின் நவீன அதிகரிப்பின் விளைவாக, தோராயமான தீர்வுகளைக் கண்டறிவது மற்றும் சிக்கலான உயிரினங்களின் கணித படிமங்களை சரிபார்ப்பது இப்போது மிகவும் சாத்தியமானதாகி வருகிறது.  

பரிசோதனை உயிரியலில் பயன்படுத்தப்படும் முறைகள் மூலக்கூறு, உயிர்வேதியியல், உயிர் இயற்பியல், [[:
# தொளகி

**தொளகி** (*Dawki*) அல்லது **தாகி** (*Dauki***)** என்பது இந்தியாவின் மேகாலயாவின் மேற்கு சைந்தியா மலை மாவட்டத்தில் உள்ள சுற்றுலா முக்கியத்துவம் வாய்ந்த நகரமாகும்.  

## நிலவியல்
இது இந்தியாவிற்கும் வங்காளதேசத்திற்கும் இடையிலான எல்லையில் அமைந்துள்ளது,  

## தொளகி எல்லை
தொளகி ஒருங்கிணைந்த சோதனைச் சாவடி அல்லது *தொளகி எல்லை கடப்பது* என்பது, இந்தியாவின் மேகாலயா மாநிலத்தில் மேற்கு சைந்தியா மலை மாவட்டத்தில் உள்ள இந்தியாவிற்கும் வங்காளதேசத்திற்கும் இடையிலான சாலை எல்லைப் பகுதியாகும். வங்காளதேசத்தில் தொடர்புடைய இடுகை தமாபில் அஞ்சல் ஆகும். தொளகி ஒருங்கிணைந்த சோதனைச் சாவடி அமைக்க அடிக்கல் 2017-ல் நாட்டப்பட்டது. இச்சோதனைச் சாவடி வங்காளளாதேசத்திற்கு நிலக்கரி போக்குவரத்திற்காகப் பயன்படுத்தப்படுகிறது. இச்சோதனைச் சாவடி வழியாக தினமும் 500 சரக்குந்துகள் எல்லையைக் கடக்கின்றன.  

சில்லாங்கில் உள்ள லெதுவிலிருந்து எல்லைப் பகுதிக்கு சில பகிரப்பட்ட போக்குவரத்து வசதி உள்ளது. சில்லாங்கிலிருந்து தொலைவிற்குப் பயணிக்கப் பேருந்து வசதி உள்ளது. எல்லை கடந்தபின் வங்காளதேசத்தில் தமாபில் பேருந்து நிலையம், தொலைவில் அமைந்துள்ளது. இங்கிருந்து சில்ஹெட் ) தொலைவில் உள்ளது.  

## முக்கிய இடங்கள்

தொளகி பாலம், உம்ங்கோட் ஆற்றின் மீது கட்டப்பட்டுள்ளது. இது ஒரு தொங்கு பாலமாகும். இதனை 1932ஆம் ஆண்டு ஆங்கிலேயர்கள் கட்டினர்.  

## மேலும் பார்க்கவும்

- வாழும் வேர் பாலம் : வாழும் தாவர வேர்களைக் கொண்டு உருவாக்கப்பட்ட வகை தொங்கு பாலம்
# நியூட்ரான்-வேகத் தேர்வி

**நியூட்ரான்-வேகத் தேர்வி** (*Neutron-velocity selector*) என்பது வரையறுக்கப்பட்ட வேகத்தில் நியூட்ரான்களை கடக்க அனுமதிக்கும் ஒரு சாதனமாகும் ஓர் ஒற்றை நிற நியூட்ரான் கற்றையை உருவாக்க மற்ற அனைத்து நியூட்ரான்களும் உறிஞ்சப்படுகின்றன. பார்ப்பதற்கு இது பல விளிம்புகள் கொண்ட சுழலியின் தோற்றத்தைக் கொண்டுள்ளது. இவ்விளிம்புகள் போரான்-10 போன்ற வலுவான நியூட்ரான்-உறிஞ்சும் பொருளால் பூசப்பட்டிருக்கும்.  
நியூட்ரான்-வேகத் தேர்விகள் பொதுவாக நியூட்ரான் ஆராய்ச்சி செயல்முறையில் நியூட்ரான்களின் ஒரே நிறக் கற்றையை உருவாக்கப் பயன்படுத்தப்படுகின்றன. பொருட்கள் மற்றும் மோட்டார்களின் சுழலும் வரம்புகள் காரணமாக, விளிம்புகள் சுழற்சியின் அதிகபட்ச வேகம் கட்டுப்படுத்தப்படுகிறது. ஒப்பீட்டளவில் இந்த சாதனங்கள் மெதுவாகப் பயணிக்கும் நியூட்ரான்களுக்கு மட்டுமே பயனுள்ளதாக இருக்கும்.
# சுங்கர அள்ளி


**சுங்கர அள்ளி** (*Sunkarahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643499. இது சுங்கரஅள்ளி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 32 கிலோமீட்டர் தொலைவிலும், பாப்பிரெட்டிப்பட்டியில் இருந்து 25 கிலோமீட்டர் தொலைவிலும் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் 500 வீடுகளும் 2,064 மக்களும் வாழ்கின்றனா். இதில் 1,109 ஆண்களும், 955 பெண்களும் ஆவா்.  

## மேற்கோள்
# சூரியக்கடை


**சூரியக்கடை** (*Suriyakadi*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643510. இது சித்தேரி மலையில் உள்ள ஒரு மலை கிராமம் ஆகும்.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 76 கிலோமீட்டர் தொலைவிலும், பாப்பிரெட்டிப்பட்டியில் இருந்து 56 கிலோமீட்டர் தொலைவிலும் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் 87 வீடுகளும் 384 மக்களும் வாழ்கின்றனா். இதில் 196 ஆண்களும், 188 பெண்களும் ஆவா்.  

## மேற்கோள்
# தென்கரைக்கோட்டை (ஊர்)


**தென்கரைக்கோட்டை** (*Tenkaraikottai*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643490. இது தென்கரைகோட்டை ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 40 கிலோமீட்டர் தொலைவிலும், பாப்பிரெட்டிப்பட்டியில் இருந்து 13 கிலோமீட்டர் தொலைவிலும் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் 1,337 வீடுகளும் 5,142 மக்களும் வாழ்கின்றனா். இதில் 2,603 ஆண்களும் 2,539 பெண்களும் ஆவா்.  

## காணத்தக்க இடங்கள்
- தென்கரைக்கோட்டை
- தென்கரைக்கோட்டை கல்யாணராமர் கோயில்

## மேற்கோள்
# இருபியூட்டைல்போரான் முப்புளோரோமெத்தேன்சல்போனேட்டு


**இருபியூட்டைல்போரான் முப்புளோரோமெத்தேன்சல்போனேட்டு** (*Dibutylboron trifluoromethanesulfonate*) C<sub>9</sub>H<sub>18</sub>BF<sub>3</sub>O<sub>3</sub>S என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். இருபியூட்டைல் போரான் டிரிப்ளேட்டு என்ற பெயராலும் இது அழைக்கப்படுகிறது. கரிம வேதியியலில் ஒரு வினையாக்கியாக இதைப் பயன்படுத்துகிறார்கள். ஆல்டால் வினையில் போரான் ஈனோலேட்டுகள் உருவாகும் சமச்சீரற்ற தொகுப்பு வினைகளில் இருபியூட்டைல்போரான் முப்புளோரோமெத்தேன்சல்போனேட்டு பயன்படுத்தப்படுகிறது.
# இரா கெங்கர் படிக்கிணறு


**இரா கெங்கர் படிக்கிணறு** (*Ra Khengar Vav*) அல்லது **இரா கெங்கர் வாவ்** என்பது இந்தியாவின் குசராத்தில் வந்தாலி , ஜூனாகத் இடையே உள்ள கொய்லிபதாக் கிராமத்திற்கு அருகில் அமைந்துள்ள 13ஆம் நூற்றாண்டைச் சேர்ந்த படிக்கட்டுக் கிணறு ஆகும்.  

## வரலாறு
வகேலா அரசவையில் அமைச்சராக இருந்த தேஜபாலன் தனது சகோதரர் வாஸ்துபாலனுடன் இணைந்து பயணிகளின் நலனுக்காக இந்தப் படிக்கட்டுக் கிணற்றைக் கட்டினார். இது 13ஆம் நூற்றாண்டின் முதல் பாதியில் 1230க்கும் 1240 க்கும் இடையில் கட்டப்பட்டது. தேஜலாபுரம் அல்லது ஜிர்னாதுர்கம் (நவீன ஜூனாகத்), வாமனஸ்தலி (நவீன வந்தலி) ஆகியவற்றுக்கு இடையே உள்ள படிக்கட்டுக் கிணறு கட்டுமானமானது, வாஸ்துபானனின் வாழ்க்கை வரலாற்றான ஜினஹர்ஷனின் வாஸ்துபால-சரிதத்தில் (விக்ரம் நாட்காட்டி 1497 அல்லது கிபி 1441 ) குறிப்பிடப்பட்டுள்ளது.  

எனவே இது மதுசூதன் தாக்கி என்பவரால் ரா கெங்கர் படிக் கிணற்றுடன் அடையாளம் காணப்பட்டது. மேலும், 1230க்கும் 1240க்கும் இடையில் தேதியிட்டது. கிபி 1098 முதல் 1125 வரை ஆட்சி செய்த சுதாச ஆட்சியாளர் கெங்கரன் என்பவரால் இந்த கட்டுமானம் கட்டப்பட்டதாக தவறாகக் கூறப்படுகிறது.  

இது மாநில பாதுகாக்கப்பட்ட நினைவுச்சின்னமாக குசராத் அரசாங்கத்தின் விவசாயத் துறையின் கீழ் நிர்வகிக்கப்படுகிறது.  

## கட்டிடக்கலை
இந்த படிக்கட்டுக்கிணறு வடக்கு-தெற்கு திசையில் கட்டப்பட்டுள்ளது. வடக்கில் படிகளும் தெற்கில் சுழல் தண்டும் உள்ளது. படிக்கட்டுக் கிணற்றின் தூண்களும், சுவர்களும் சிற்ப வேலைப்பாடுகளால் அலங்கரிக்கப்பட்டுள்ளன. படிகள் மூலம் முதலில் இறங்கும் இடத்தில் இருபுறமும் மாடங்களும் உள்ளன. தெற்கு முனையில் ஓடு வேயப்பட்ட கூரையுடன் கூடிய ஒரு கூடமும், ஜூனாகத்தில் பாபி வம்சத்தின் ஆட்சியின் போது 19 ஆம் நூற்றாண்டில் சேர்க்கப்பட்டது. கிணற்றுத் தண்டைச் சுற்றி ஒரு சுற்றுப்பாதையும் உள்ளது.
# முனீசுவர் நாத் பண்டாரி


**முனீசுவர் நாத் பண்டாரி** (*Munishwar Nath Bhandari*)(பிறப்பு 13 செப்டம்பர் 1960) என்பவர் இந்திய நீதிபதி ஆவார். இவர் தற்போது சென்னை உயர்நீதிமன்ற தலைமை நீதிபதியாக பணியாற்றி வருகிறார். இவர் அலகாபாத் உயர்நீதிமன்றத்தின் தற்காலிக தலைமை நீதிபதியாக பணியாற்றியுள்ளார். கூடுதலாகப் பண்டாரி இராஜஸ்தான் உயர் நீதிமன்ற நீதிபதியாகவும் பணியாற்றியுள்ளார்.  

## நீதிபதி பதவி
ஜூலை 5, 2007 அன்று இராஜஸ்தான் உயர் நீதிமன்ற நீதிபதியாகப் பதவி உயர்வு பெற்றார். இவர் 15 மார்ச் 2019 அன்று அலகாபாத் உயர் நீதிமன்ற நீதிபதியாக மாற்றப்பட்டார். பின்னர் 26 ஜூன் 2021 அன்று அலகாபாத் உயர் நீதிமன்றத்தின் தற்காலிக தலைமை நீதிபதியாக நியமிக்கப்பட்டார். இந்நிலையில் தமிழ்நாடு சென்னை உயர்நீதிமன்றத்தின் தலைமை நீதிபதியாக இருந்த சஞ்சய் பானர்ஜி மேகாலயா உயர்நீதிமன்ற தலைமை நீதிபதியாக மாற்றப்பட்ட பின்னர், அந்த பணியிடத்தில் பொறுப்பு தலைமை நீதிபதியாகப் பண்டாரி நியமிக்கப்பட்டு பின்னர் தலைமை நீதிபதியாகப் பதவியேற்றார்.
# தி. ரா. ரவி


**திருமுப்பத்து ராகவன் ரவி** (*Thirumuppath Raghavan Ravi*)(பிறப்பு 2 மார்ச் 1965) என்பவர் கேரள உயர் நீதிமன்ற நீதிபதி ஆவார். கேரளா உயர்நீதிமன்றம் இந்தியாவின் கேரள மாநிலம் மற்றும் லட்சத்தீவு ஒன்றியப் பிரதேசத்தில் உள்ள மிக உயர்ந்த நீதிமன்றமாகும். கேரள உயர் நீதிமன்றத்தின் தலைமையகம் எர்ணாகுளம் மாவட்டம் கொச்சியில் உள்ளது.  

## கல்வி
ரவி திருச்சிராப்பள்ளி மற்றும் கோயம்புத்தூரில் உள்ள பள்ளிகளில் பள்ளிப்படிப்பை முடித்தார். கோயம்புத்தூர் பூ. சா. கோ. கலை அறிவியல் கல்லூரியில் பட்டம் பெற்றார். பின்னர் கோழிக்கோடு அரசு சட்டக் கல்லூரியில் சட்டப் பட்டம் பெற்றார்.  

## தொழில்
ரவி, 8 சனவரி 1989 -ல் ஒரு வழக்கறிஞராக மலப்புரம் திரூர் நீதிமன்றத்தில் பணியாற்றத் தொடங்கினார். பின்னர் கேரள உயர்நீதி மன்றத்தில் தனது பயிற்சிக்காகச் சேர்ந்தார்.
# மு. கற்பக விநாயகம்


**மு. கற்பக விநாயகம்** (*M. Karpaga Vinayagam*)(பிறப்பு 16 மே 1946) என்பவர் இந்திய நீதிபதி, தமிழ் அறிஞர் மற்றும் சார்கண்ட்டு உயர் நீதிமன்றத்தின் முன்னாள் தலைமை நீதிபதி ஆவார்.  

## ஆரம்ப கால வாழ்க்கை
விநாயகம் 1946ஆம் ஆண்டு தமிழ்நாட்டின் சிவகங்கை மாவட்டம் தேவகோட்டையில் சட்டப் பின்னணி கொண்ட குடும்பத்தில் பிறந்தார். அழகப்பா பல்கலைக்கழகத்தில் 1969ஆம் ஆண்டு பொருளாதாரத்தில் இளநிலை தேர்ச்சிக்குப் பின்னர் எல். எல். பி. பட்டத்தினை 1972-ல் சென்னை சட்டக் கல்லூரியில் பெற்றார்.  

## பணி
விநாயகம் சென்னை உயர்நீதிமன்றத்தில் குற்றவியல் வழக்கறிஞராகப் பயிற்சியைத் தொடங்கினார். தொடர்ந்து ஏழு ஆண்டுகள் உயர்நீதிமன்றத்தில் அரசு வழக்குகளுக்காக ஆஜரானார். 1993ஆம் ஆண்டு தில்லி சட்ட இதழான நடப்பு குற்ற அறிக்கையின் ஆசிரியரானார். விநாயகம் 1996ல் சென்னை உயர்நீதிமன்ற நீதிபதியாகப் பதவி உயர்வு பெற்றார். இவர் 2006 செப்டம்பர் 17 அன்று ஜார்க்கண்ட் உயர் நீதிமன்றத்தின் தலைமை நீதிபதியாக நியமிக்கப்பட்டார். நீதியரசர் விநாயகம் தனது நீதித்துறை வாழ்க்கையைத் தவிரச் செம்மொழி மற்றும் பழமையான தமிழ் மொழியின் மீது அபரிமிதமான அறிவைக் கொண்டவர் ஆவார். இவர் பண்டைய காலத்தில் குற்றவியல் சட்டம் என்ற புத்தகத்தை எழுதியுள்ளார். ஓய்வுக்குப் பிறகு, இந்திய உச்ச நீதிமன்றத்தில் மூத்த வழக்கறிஞராகப் பணியாற்றினார். நவம்பர் 2008 இல், புது தில்லி மின்சார மேல்முறையீட்டுத் தீர்ப்பாயத்தின் தலைவராக மீண்டும் நியமிக்கப்பட்டார்.
# நவ்கான் கிணறு


**நவ்கான் கிணறு** (*Navghan Kuvo*) அல்லது **நவ்கான் குவோ** என்பது இந்தியாவின் குசராத்து மாநிலத்திலுள்ள சூனாகத்தில் அமைந்துள்ள உபர்கோட் கோட்டையில் அமைந்துள்ள ஓர் படிக்கட்டுக் கிணறு ஆகும்.  

## வரலாறு
நவ்கான் குவோ சுடாசமா மன்னன் இரா நவகானாவின் பெயரால் அழைக்கப்படுகிறது. கிணற்றை அடைவதற்கான முன்தளம் 11ஆம் நூற்றாண்டில் அவனது ஆட்சியின் போது கட்டப்பட்டிருக்கலாம். இது அவனது மகன் கெங்கரனால் முடிக்கப்பட்டதாக நம்பப்படுகிறது.  

கிணறு முன்புறத்தை விட பழமையானதாக கருதப்படுகிறது. சில அறிஞர்களின் கூற்றுப்படி , படிக்கட்டுக் கிணற்றின் பழமையான உதாரணம் இது. இது உபர்கோட் குகைகளுக்கு அருகில் உள்ளது. கிணறு மேற்கு சத்ரபதிகள் காலத்தில் (2-4 ஆம் நூற்றாண்டு) அல்லது மைத்திரகர்கள் காலத்தில் (6-7 ஆம் நூற்றாண்டு) கட்டப்பட்டிருக்கலாம்.  

இது குசராத்து மாநில பாதுகாக்கப்பட்ட நினைவுச்சின்னமாகும்.  

## கட்டிடக்கலை
சிறிய படிக்கட்டு ஒன்று வளைவான கதவு வழியாக நுழைகிறது. கிணறு முன்மண்டபத்தின் கடைசியில் அமைந்துள்ளது. கிணற்றின் தண்டு மெல்லிய கல் சுவருக்குப் பின்னால் உள்ள மென்மையான பாறையில் வெட்டப்பட்ட வட்டமான படிக்கட்டு மூலம் கிணற்றில் உள்ள தண்ணீரை அடைகிறது. படிகளின் அமைப்பு, முதலில் நேராகவும் பின்னர் குறுக்காகவும், தண்டைச் சுற்றி வலதுபுறமாகத் திரும்புகிறது. தண்டின் கல் சுவரில் உள்ள சதுர துளைகளின் வரிசை உள்ளே ஒளிருகிறது. மேலும் குளிர்ச்சியடைகிறது..  

## புகைப்படங்கள்
# குரிசால நாயக்கர்கள்



**குரிசால நாயக்கர்கள்** (*Gurijala Nayaks*) என்பவர்கள் 14 மற்றும் 15ஆம் நூற்றாண்டுகளில் இராமகிரி கோட்டையைத் தலைநகராகக் கொண்ட கம்மவார் குலத்தைச் சேர்ந்தவர்கள். இந்த குலத்தில் மிகவும் பிரபலமானவர் குரிசாலா முப்பா பூபதி மன்னர். இவர் புகழ்பெற்ற கவிஞர் மதிகி சிங்கனை ஆதரித்தார்.
# ஆதி காதி கிணறு


**ஆதி காதி கிணறு** (*Adi Kadi Vav*) அல்லது **ஆதி காதி வாவ்** என்பது இந்தியாவின் குசராத்தின் ஜூனாகத்தின், உபர்கோட் கோட்டையிலுள்ள ஓர் படிக்கட்டுக் கிணறாகும். இதன் கட்டுமான தேதி நிச்சயமற்றது.  

## வரலாறு
ஜூனாகத் மாவட்ட நிர்வாக இணையதளத்தின் படி, படிக்கட்டு கிணறு 15ஆம் நூற்றாண்டில் கட்டப்பட்டது. இது 10ஆம் நூற்றாண்டின் இரண்டாம் பாதியில் அல்லது 11 ஆம் நூற்றாண்டில் சுடாசம வம்சத்தின் ஆட்சியின் போது கட்டப்பட்டது என்று மற்ற ஆதாரங்கள் கூறுகின்றன. மற்றொரு ஆதாரம் இது கிமு 319இல் கட்டப்பட்டது என்றும், கிபி 976 இல் மீண்டும் கண்டுபிடிக்கப்பட்டது என்றும் கூறுகிறது. பாறை அடுக்குகள் அரிக்கப்பட்ட சுவர்களில் தெரியும். கிணறு 123 அடி ஆழம் கொண்டது. மற்ற படிக்கட்டுக் கிணறுகளில் உள்ளது போல் இதில் இல்லை.  

## பிரபல கலாச்சாரத்தில்
இதன் பெயர் பற்றிய ஒரு கதையின் படி, படிக்கட்டுக் கிணறு கட்டப்பட்டபோது, தண்ணீர் கிடைக்கவில்லை. ஆனால் அரச குருவின் அறிவுறுத்தலின் பேரில், ஆதி மற்றும் காதி என்ற இரண்டு திருமணமாகாத சிறுமிகள் பலி கொடுக்கப்பட்டு தண்ணீர் கண்டுபிடிக்கப்பட்டது. மற்றொரு புராணக்கதை ஆதியும் காதியும் படிக்கிணற்றில் இருந்து தினமும் தண்ணீர் எடுக்கும் அரச பணிப்பெண்கள் என்று கூறுகிறது. மக்கள் அவர்களை நினைவுகூரும் வகையில் அருகிலுள்ள மரத்தில் துணிகளையும் வளையல்களையும் தொங்கவிடுகிறார்கள்.  

## புகைப்படங்கள்
# மாதா பவானியின் படிக்கிணறு


**மாதா பவானியின் படிக்கிணறு** (*Mata Bhavani's Stepwell*) அல்லது **மாதா பவானி நி வாவ்** என்பது இந்தியாவின் குசராத்தின் அகமதாபாத்திலுள்ள அசார்வா பகுதியில் அமைந்துள்ள ஓர் படிக்கட்டுக் கிணறாகும்.  

## வரலாறும் கட்டிடக்கலையும்
மாதா பவானியின் படிக்கட்டு கிணறு 11ஆம் நூற்றாண்டில் குசராத்தில் சோலாங்கி வம்ச ஆட்சியின் போது கட்டப்பட்டது. இந்தியாவில் உள்ள படிக்கட்டுக் கிணறுகளின் ஆரம்பகால எடுத்துக்காட்டுகளில் இதுவும் ஒன்றாகும். ஒரு நீண்ட படிக்கட்டுகள் கிழக்கு-மேற்கு அச்சில் நிலைநிறுத்தப்பட்ட பல அடுக்கு திறந்த அறைகளின் வரிசையின் கீழ் நீருக்கு இட்டுச் செல்கின்றன. நெடுவரிசைகளும், அடைப்புக்குறிகளும் விட்டங்களின் விரிவான அலங்காரமும் படிகிணறுகள் எவ்வாறு கலையின் ஒரு வடிவமாக பயன்படுத்தப்பட்டது என்பதற்கு ஒரு முக்கிய எடுத்துக்காட்டு. இந்து தெய்வமான பவானிக்கு மிகவும் பிற்காலத்தில் கட்டப்பட்ட சிறிய கோவில் கீழ் மண்டபத்தில் அமைந்துள்ளது. அதிலிருந்து படிக்கிணறு அதன் பெயரைப் பெற்றது. இது நவீன அகமதாபாது நகரத்தை நிறுவுவதற்கு முன்பு கட்டப்பட்டது.  

படிக்கட்டுக் கிணறு 46 மீட்டர் நீளமும் 5.1 மீட்டர் அகலமும் கொண்டது. இது மூன்று அடுக்களுடன் மூன்று மண்டபங்களையும் கொண்டுள்ளது. கிணற்றின் விட்டம் 4.8 மீட்டர் ஆகும்.
# அலோக் சர்மா (பிரித்தானிய அரசியல்வாதி)


**அலோக் சர்மா** (**Alok Sharma**) (பிறப்பு: 7 செப்டம்பர் 1967) பட்டய கணக்காளரும், ஐக்கிய இராச்சியத்தின் கன்சர்வேட்டிவ் கட்சி அரசியல்வாதியும், ஐக்கிய இராச்சியத்தின் மக்கள்வை உறுப்பினரும், ஐக்கிய இராச்சியத்தின் அமைச்சரவைச் செயலாளரும், 2021 ஐக்கிய நாடுகளின் கிளாஸ்கோ பருவ நிலை மாநாட்டின் (COP26) தலைவரும் ஆவார்.  

## இளமை
அலோக் சர்மா இந்தியாவின் உத்தரப் பிரதேசம் மாநிலம் ஆக்ராவில் 7 செப்டம்பர் 1967 அன்று பிறந்த இந்திய வம்சாவளியினர் ஆவார்.  

இவரது தந்தை பிரேம் சர்மா கன்சர்வேட்டிவ் கட்சி அரசியல்வாதி ஆவார். அலேக் சர்மா பள்ளி மற்றும் கல்லூரிப் படிப்புகளை ஐக்கிய இராச்சியத்தில் படித்த பின்னர் . பட்டய கணக்காளராக இருந்து கொண்டே, கன்சர்வேடிவ் கட்சியில் சேர்ந்தார்.
# பென்சைல்தயோயுராசில்



**பென்சைல்தயோயுராசில்** (*Benzylthiouracil*) C<sub>11</sub>H<sub>10</sub>N<sub>2</sub>OS என்ற மூலக்கூற்று வாய்ப்பாட்டால் விவரிக்கப்படும் தைராய்டு எதிர்ப்பு மருந்தாகும். இது ஒரு தயோ அமைடு வகை சேர்மமாகும். புரோப்பைல் தயோயுராசில் சேர்மத்துடன் இது நெருங்கிய தொடர்பு கொண்டுள்ளது.  

பென்சைல்தயோயுராசில் கடுமையான பாதகமான விளைவுகளுடன் தொடர்புடையதாகும். குறிப்பாக குருதிக் குழல்களை சிதைக்கும் நாள அழற்சி மற்றும் நியூட்ரோபில் எதிர்ப்பு சைட்டோபிளாசுமி எதிர்புரதம் A-பாசிட்டிவ் குளோமெருலோனெப்ரிடிசு என்ற சிறுநீரக அழற்சி , நுரையீரல் பாதிப்பு போன்றவை சில எடுத்துக்காட்டுகளாகும்.